ඊයේ දිනය තුළ දිවයිනේ විවිධ ප්‍රදේශවලින් වාර්තා වූ රිය අනතුරු හේතුවෙන් පුද්ගල මරණ හයක් වාර්තා වී තිබෙනවා.මේ අතුරින් තිදෙනකු යතුරුපැදිකරුවන් වන අතර අනෙක් තිදෙනා මාර්ගයේ ගමන් ගත් පදිකයින් බවයි පොලිස් මාධ්‍ය අංශය පවසන්නේ.මේ අනුව පසුගිය අප්‍රේල් දහතුන් වැනිදා සිට ගෙවී ගිය දින අටක කාලය තුළ මහමග සිදුවු රිය අනතුරු හේතුවෙන් පුද්ගලයින් 76 දෙනෙක් මියගොස් ඇති බව පොලිස් වාර්තා පෙන්වා දෙනවා.මෙලෙස මියගිය පුද්ගලයින්ගෙන් 55% ක් පමණ යතුරුපැදිකරුවන්.ඊට අමතරව ත්‍රීරෝද රථ අනතුරු හේතුවෙන් සිදු වූ මරණ ප්‍රතිශතය සියයට විස්සක් (20%) පමණ වන බව පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ පවසා සිටියා.